Þyrla sótti slasaðan sjómann um borð í loðnuskip Í gærkvöldi barst Landhelgisgæslunni þyrluútkall og beðið um að sækja sjúkling um borð í loðnuskip sem var á veiðum á Breiðafirði . Var farið að skipinu og læknir og sigmaður settir um borð . Á meðan þeir gerðu sjúklinginn tilbúinn til flutnings var þyrlunni flogið til Rifs þar sem tekið var eldsneyti á hana . Eftir að búið var að tanka á þyrluna var aftur farið í loftið og sjúklingurinn sóttur . Var lent í Fossvogi um miðnætti . Maðurinn er með brjóstholsáverka en frekari upplýsingar lágu ekki fyrir .